projecte-aina/catalan_government_crawling huggingface dataset:
Vídeo explicatiu de l'Autoritat Catalana de la Competència (disponible en català, castellà i anglès ) en relació amb un estudi elaborat sobre els sistemes de pagament.
Atès que són una peça clau per competir en el mercat dels serveis financers és per aquest motiu que resulta crucial que la seva regulació contribueixi a incrementar el grau de competència existent en el sector financer.
Vídeo explicatiu, de l'Autoritat Catalana de la Competència, sobre l'agregació de recursos energètics distribuïts en relació amb el principi bàsic del sistema elèctric de seguretat del subministrament.
Disponible en català, en castellà i, properament, en anglès.
Aquest vídeo de l'Autoritat Catalana de la Competència (ACCO) exposa com lluitem contra la col·lusió en la contractació pública.
L'ACCO ja va publicar una Guia per a la prevenció i detecció de la col·lusió en la contractació pública (disponible en català i en castellà ).
El vídeo tembé està disponible en català i en castellà.
L'Autoritat Catalana de la Competència (ACCO) és l'organisme encarregat de defensar i promocionar la competència a Catalunya.
Mira en aquest vídeo del 012 tot el que pot fer per tu.
Infografia amb les principals dades de l'any 2017.
Vídeo explicatiu de l'ACCO (disponible en català, castellà i anglès ) en relació amb un estudi elaborat sobre sobre la concentració dels hospitals privats a Catalunya.
El mercat dels serveis d'assistència sanitària privada s'ha concentrat en els darrers anys com a conseqüència d'una sèrie d'operacions de concentració que mostren una tendència cap a la consolidació de grups hospitalaris (2:46 min.)
Mapa interactiu en què podeu obtenir informació relativa al nombre de llits per hospital.
Si voleu veure aquest mapa en una nova finestra feu clic AQUÍ.
Vídeo íntegre de la jornada organitzada per l'ACCO el passat 6 d'abril de 2018.
Vídeo institucional de l'Autoritat Catalana de la Competència (ACCO)
Vídeo íntegre de la jornada organitzada per l'ACCO el 17 de febrer de 2017
Fent clic a cada comarca podeu obtenir informació relativa al nombre de tanatoris, nombre de sales de vetlla, així com dels preus del servei de tanatori.
Si voleu veure aquest mapa en una nova finestra feu clic AQUÍ.
Vídeo íntegre de la jornada organitzada per l'ACCO el 7 de novembre de 2016
Vídeo explicatiu de l'estudi disponible en català i castellà.
Vídeo resum de la jornada organitzada per l'ACCO el 14 de juliol de 2016.
Vídeo explicatiu disponible en català, castellà i anglès en relació amb aquest estudi
Vídeo resum de la jornada organitzada per l'ACCO el 20 de maig de 2016.
Si voleu veure el vídeo íntegre de la jornada feu clic AQUÍ.
Un dels objectius d'aquesta jornada, organitzada per l'Autoritat Catalana de la Competència (ACCO), ha estat generar debat sobre quines serien les mesures que podrien servir per fomentar la competència en el sector de les telecomunicacions incidint, de manera concreta, en la regulació de la banda ampla, el desplegament de xarxes de nova generació (NGA) i la importància de l'oferta de continguts audiovisuals.
Presentació a càrrec de Meinrad Spenger, conseller delegat de MASMOVIL
La existència del fenomen del Big Data, i els seus efectes sobre la competència, resulta especialment rellevant perquè afecta tots els individus no només com a consumidors i usuaris, sinó també com a treballadors i/o productors.
Aquesta realitat està transformant les nostres vides en tant que es troba en la base de molts serveis habituals com ara, Google, Spotify, Whatsapp, Twitter o Facebook, així com en d'altres que ens permeten ser productors o venedors (Wallapop, Uber, Airbnb, etc).
La transformació continuarà en el futur ja que també constitueix un dels fonaments de la intel·ligència artificial.
Big data: reptes per a la competència
L'Autoritat Catalana de la Competència ha organitzat una jornada sobre la competència a l'autobús interurbà a la qual, Anna Matas i Javier Asensio, professors del Departament d'Economia Aplicada de la Universitat Autònoma de Barcelona, han presentat el seu estudi encarregat per la Fundación de Estudios de Economía Aplicada (FEDEA) titulat Competencia en el transporte interurbano de viajeros por carretera.
(A càrrec d'Anna Matas i Javier Asensio)
L'Autoritat Catalana de la Competència ha presentat dos documents en matèria de promoció de la competència en el mercat dels serveis funeraris a Catalunya: d'una banda, l'estudi " L'ús del tanatori i el seus efectes sobre la competència en els serveis funeraris " i, d'una altra, la " Guia per a l'adequació de les ordenances i reglaments municipals sobre serveis funeraris en termes de competència ".
L'Autoritat Catalana de la Competència (ACCO) és un organisme que té com a missió vetllar pel correcte funcionament competitiu dels mercats a tots els sectors productius de l'economia a Catalunya.
La Llei 1/2009, de 12 de febrer, de l'Autoritat Catalana de la Competència, va crear l'ACCO per tal que exercís les funcions derivades del nou marc competencial ampliat que estableix l'Estatut d'Autonomia de Catalunya.
L'article 154 de l'Estatut atribueix a la Generalitat de Catalunya la competència exclusiva en matèria de promoció de la competència i executiva en matèria de defensa de la competència, respecte a les activitats econòmiques que s'exerceixen principalment a Catalunya.
L'ACCO adopta la forma d'organisme autònom de caràcter administratiu i es relaciona amb el Govern a través del Departament de la Vicepresidència i d'Economia i Hisenda.
L'activitat de l'ACCO té com a objectiu la garantia, millora i promoció de la competència a Catalunya, procurant que els beneficis del funcionament competitiu del mercat s'estenguin al conjunt de la societat.
L'existència de competència efectiva als mercats afavoreix l'assignació òptima dels recursos en benefici del conjunt de la societat, de les empreses i de les persones consumidores de béns i usuàries de serveis públics i privats.
Les funcions de promoció i de defensa de la competència són un instrument de la política econòmica que contribueix al dinamisme i la competitivitat de l'economia catalana i a la defensa de l'interès general.
L'ACCO actua amb plena independència tant dels agents econòmics com del Govern de la Generalitat i integra en un únic organisme, a més de les funcions que ja exercien els dos òrgans de defensa de la competència de Catalunya preexistents creats l'any 2002, les funcions derivades de l'ampliació de competències efectuada per la reforma de l'Estatut d'autonomia del 2006.
D'una banda, l'ACCO exerceix les funcions d'instrucció i de resolució dels procediments sancionadors per infracció de la Llei 15/2007, de 3 de juliol, de defensa de la competència, incloses també les funcions d'inspecció i d'investigació per a la detecció i comprovació de l'existència de conductes restrictives de la competència.
Aquestes funcions d'instrucció i resolució s'han atribuït, com a garantia d'independència i de separació entre les fases del procediment, a dos òrgans interns diferenciats, la Direcció General de Defensa de la Competència i el Tribunal Català de Defensa de la Competència, respectivament.
Per l'altra, el nou model organitzatiu implantat per la Llei 1/2009, de 12 de febrer, de creació de l'ACCO potencia i incideix en el reforçament de les polítiques proactives de foment i de promoció de la competència, desplegant així plenament el marc competencial definit per l'entrada en vigor del text de l'Estatut d'autonomia aprovat el 2006.
L'ACCO promou la competència mitjançant:
a) l'anàlisi i l'estudi dels sectors econòmics i de la regulació i de l'actuació de les administracions públiques;
b) la realització de propostes conduents a l'eliminació de restriccions i, per tant, a la millora de la competència; i,
c) la difusió de la cultura de la competència a tots els àmbits de la societat.
En compliment de la Instrucció 3/2020, de 13 de març, sobre mesures preventives, de protecció i organitzatives d'aplicació al personal al servei de l'Administració de la Generalitat de Catalunya amb motiu del coronavirus SARS-CoV-2 i, concretament en relació amb el punt 2.5 que fa referència a l'atenció al públic us comuniquem que als serveis d'atenció al públic de l'Autoritat Catalana de la Competència (ACCO) es prioritzarà l'atenció telefònica i digital.
En el marc de la crisi sanitària provocada per la COVID-19, la Generalitat a través de l'Agència Catalana de Consum (ACC) del Departament d'Empresa i Coneixement, i l'Autoritat Catalana de la Competència (ACCO), organisme autònom que es relaciona amb el Govern a través del Departament de la Vicepresidència i d'Economia i Hisenda, han establert mecanismes de col·laboració per poder detectar pràctiques comercials deslleials o conductes empresarials que siguin restrictives de la competència i que, com a tals, perjudiquin les persones consumidores.
L'ACC té com a missió prevenir, evitar i, si escau, sancionar aquelles pràctiques comercials deslleials envers els consumidors que es produeixen en el mercat.
Es consideren pràctiques comercials il·lícites aquelles que, mitjançant ofertes o invitacions a comprar, poden induir les persones consumidores a fer compres o contractacions de productes o serveis de manera errònia o que, d'una altra manera, no haurien fet.
En definitiva, es tracta de comunicacions comercials que poden ser agressives o incloure accions enganyoses o omissions deliberades d'informació, amb l'objectiu de distorsionar el comportament econòmic del consumidor.
En el context de l'estat d'alarma i la COVID-19, es poden produir pràctiques comercials deslleials específiques, com ara:
Aquestes males pràctiques poden ser denunciades a l'Agència Catalana del Consum, mitjançant el formulari de denúncia en línia disponible en el portal web consum.gencat.cat.
L'ACCO té com a missió vetllar i promoure les condicions de competència, a fi de poder comptar amb un bon funcionament dels mercats a Catalunya, en benefici de la ciutadania i de les empreses.
Constitueixen pràctiques contràries a la competència:
Aquestes pràctiques contràries a la competència poden ser denunciades a l'Autoritat Catalana de la Competència mitjançant el formulari de denúncia disponible en aquest web o en el nostre canal de col·laboració anònim.
Així, tant l'ACC com l'ACCO vetllen pel benestar de les persones consumidores i usuàries de Catalunya –cadascun des del seu àmbit competencial respectiu–; ateses les sinèrgies evidents que existeixen entre la política de competència i la de consum, s'ha considerat necessari, en el context de crisi sanitària que estem vivint i que tensiona greument alguns mercats, reforçar els mecanismes de col·laboració entre ambdues institucions, a fi de donar una millor resposta a la ciutadania i a les empreses del país.
L'Autoritat Catalana de la Competència (ACCO) fa pública una valoració sobre el Reial Decret Llei 13/2018, de 28 de setembre, pendent de convalidació i pel qual es modifica la Llei 16/1987, de 30 de juliol, d'Ordenació dels Transports Terrestres, en matèria d'arrendament de vehicles amb conductor (OB 40/2018).
Per tal de donar resposta a les inquietuds manifestades pel sector del taxi durant el conflicte viscut, de manera especialment significativa a la ciutat de Barcelona, en el darrer estiu en relació amb l'augment del nombre d'autoritzacions de VTC, el Consell de Ministres va adoptar, el passat 28 de setembre, una nova regulació d'aquesta activitat, la qual l'ACCO considera molt negativa des d'una òptica de competència.
Si voleu continuar llegint, podeu descarregar-vos la nota de premsa annexa.
(Versió en català i en castellà)
Segons diverses notícies aparegudes recentment en premsa, tant l'Àrea Metropolitana de Barcelona com la Generalitat de Catalunya estarien treballant en la línia d'aprovar de manera imminent una regulació que imposés greus restriccions en l'exercici de l'activitat de transport de passatgers amb lloguer de vehicles amb conductor (VTC) Aquestes restriccions consistirien en establir:
- Un període de temps mínim entre la sol·licitud del servei de VTC i la prestació efectiva del mateix.
En funció de les notícies, aquest termini oscil·laria entre les 6 i les 24 hores.
- L'obligació de retorn a la base operativa després de cada trajecte.
A la vista de les dues circumstàncies exposades (restriccions rellevants a l'exercici d'una activitat econòmica i possibilitat que les mateixes siguin aprovades de forma imminent) s'ha considerat pertinent l'emissió del present posicionament.
Si voleu continuar llegint, podeu descarregar-vos la nota de premsa annexa.
Susanna Grau, cap de l'Àrea d'Instrucció d'Expedients de l'Autoritat Catalana de la Competència (ACCO) ha participat en una taula rodona el dia 4 de juliol al I Congrés de Dret Administratiu que organitza l'Il·lustre Col·legi d'Advocats de Barcelona (ICAB).
Ha presentat una ponència que tracta sobre: Competència i plataformes tecnològiques.
La resta de components de la taula rodona eren Lluís Cases Pallarès (advocat) i Josep Maria Fortuny Olivé (Subdirector general d'Ordenació del Transport de la Generalitat de Catalunya).
Com a moderador ha actuat Sergi Chimenos Minguella (advocat i vocal de la Secció de Dret Administratiu de l'ICAB.
L'Autoritat Catalana de la Competència (ACCO) va tenir ocasió de participar en la Nota d'Economia 105 mitjançant l'article " Revolució digital i competència " signat pel tècnic de l'ACCO, senyor, Xavier Puig, i del Director General de la institució, senyor, Marc Realp.
Aquest article constitueix una visió general sobre l'impacte que la revolució digital comporta en termes de competència i conté, així mateix, referències als múltiples treballs que l'ACCO ha publicat els últims anys vinculats a les noves tecnologies.
En concret, Susanna Grau ha parlat sobre recerca de solucions en relació amb les llistes de pèrits versus competencia en el sí de la VII taula rodona que tenia per objectiu debatre sobre la prova pericial d'arquitecte a Espanya.
Han participat també en aquesta taula Pere González Nebreda, arquitecte, president d'UAPFE; Celso Rodriguez Padrón, president del Tribunal Superior de Justicia de Madrid; i Rosa Lamana Bulnes, membre de l'equip responsable de la redacció de l'Avantprojecte de llei de pèrits de la Direcció General de relacions amb l'Administració de Justícia del Ministerio de Justicia.
Aquestes jornades tenien per objectiu reflexionar sobre l'actualització legislativa relativa a la professió, arquitectura, urbanisme i medi ambient, i les responsabilitats professionalsi la funció pericial dels arquitectes.
Susanna Grau en un moment de la seva exposició
El passat 26 de novembre Marc Realp, director general de l'Autoritat Catalana de la Competència (ACCO), ha participat en la jornada Una mirada preventiva als riscos en la contractació pública organitzada conjuntament per l'Oficina Antifrau de Catalunya (OAC) i per la Direcció General de Contractació Pública de la Generalitat de Catalunya.
Concretament, el director general ha dissertat sobre disseny pro-competitiu i detecció de pràctiques anticompetitives en el sí de la taula rodona La contingència en la contractació pública: mecanismes de detecció.
El debat ha estat moderat per Lara Baena, responsable de continguts del projecte Riscos per a la integritat en la contractació pública.
El Tribunal Català de Defensa de la Competència de l'Autoritat Catalana de la Competència (TCDC de l'ACCO) sanciona una empresa fabricant d'aparells taxímetres per abús de posició de domini i fixació de preus.
El TCDC de l'ACCO considera que l'empresa Interfacom, SAU ha realitzat una conducta infractora d'abús de posició de domini, consistent en la negativa injustificada de subministrar a un taller de reparació i manteniment de taxímetres el programari (patrons tarifaris) necessari per a l'actualització de les tarifes dels serveis de taxi i les peces de recanvi corresponents als taxímetres fabricats per aquesta empresa.
Així mateix, Interfacom, SAU ha infringit la normativa de defensa de la competència per haver fixat els preus de venda al públic a dues empreses distribuïdores dels seus productes.
Si voleu continuar llegint, descarregueu la nota de premsa.
A més a més, també podreu accedir al contingut de la resolució a l'apartat Resolucions.
(Versió conjunta en català i en castellà)
L'Autoritat Catalana de la Competència (ACCO) considera que el Reial decret impulsat pel Ministeri d'Hisenda imposa càrregues desproporcionades i injustificades a les plataformes tecnològiques d'intermediació d'habitatges d'ús turístic.
En relació amb el Reial Decret 1070/2017, de 29 de desembre, pel qual es modifiquen el Reglament general de les actuacions i els procediments de gestió i inspecció tributària i de desenvolupament de les normes comunes dels procediments d'aplicació dels tributs del Ministerio de Hacienda y Función Pública, l'ACCO considera que les obligacions de comunicació que s'imposen a les plataformes digitals intermediàries en el lloguer d'habitatges amb finalitats turístiques poden ser desproporcionades i injustificades per l'objectiu de perseguir el frau fiscal.
Aquestes càrregues poden afectar significativament la seva activitat i perjudicar la competència.
Amb la voluntat de promoure la cultura de la competència en l'àmbit públic i privat, l'Autoritat Catalana de la Competència (ACCO) va convocar el passat mes de gener el seu primer call for papers sobre els efectes no desitjats de la regulació i de l'actuació dels agents econòmics sobre la competència al qual s'hi van presentar més d'una trentena d' abstracts.
Un comitè avaluador format per Salvador Alemany, Luis Berenguer, Lluís Franco, Amadeu Petitbó i Xavier Vives ha seleccionat els casos a presentar oralment en les jornades que se celebraran a aquest efecte els propers 25 i 26 d'octubre.
Els criteris de selecció han estat, a més de la qualitat i interès dels casos, la singularitat, la varietat, el sector afectat, l'agent causant i el seu origen així com la importància dels efectes no previstos o no desitjats.
L'Autoritat Catalana de la Competència (ACCO) augmentarà la seva activitat i potenciarà les funcions d'assessorament a la vegada que reforçarà la seva independència respecte el Govern.
El Pla estratègic 2017-2020 fomentarà el creixement de la institució i l'augment de les seves activitats a partir de la independència, l'excel·lència professional, la innovació i la comunicació.
El Tribunal Català de Defensa de la Competència de l'Autoritat Catalana de la Competència (TCDC de l'ACCO) acorda denegar la mesura cautelar de suspensió de l'acord adoptat per l'Associació Provincial d'Autoescoles de Tarragona de fixació d'un límit d'alumnes per professor, en tot el cicle d'exàmens, per presentar-se a l'examen pràctic de conduir.
El Tribunal Català de Defensa de la Competència de l'Autoritat Catalana de la Competència (TCDC de l'ACCO) ha acordat no incoar un procediment sancionador i, per tant, l'arxivament de les actuacions iniciades a conseqüència d'una denúncia relativa a diversos contractes relacionats amb l'explotació de la publicitat en els quioscos de premsa de la ciutat de Barcelona.
L'Autoritat Catalana de la Competència (ACCO) fa públic l'Informe de regulació en relació amb el Projecte de decret sobre el model de governança de la pesca professional a Catalunya (IR 29/2017).
Aquest informe ha estat emès a petició del Departament d'Agricultura, Ramaderia, Pesca i Alimentació i es tracta d'un informe emès amb anterioritat a l'aprovació del projecte de Decret per part del Govern de la Generalitat de Catalunya.
L'informe de l'ACCO avalua l'impacte sobre la competència del projecte de Decret, és a dir, l'objectiu consisteix a analitzar si el projecte de Decret introdueix restriccions a la competència i, si aquest és el cas, avaluar si les mateixes s'adeqüen als principis de necessitat i proporcionalitat, i a la resta de principis d'una bona regulació econòmica des del punt de vista de la competència.
L'Autoritat Catalana de la Competència (ACCO) ha participat en el projecte «Riscos per a la integritat en la contractació pública» organitzat per l'Oficina Antifrau de Catalunya (OAC) mitjançant un treball publicat com a "Opinió Experta 2" el títol de la qual és: La competència: la clau de l'èxit de la compra pública.
Aquesta actuació s'emmarca en les col·laboracions institucionals que ja es varen iniciar el passat mes d'abril quan tècnics de l'ACCO varen participar en una Jornada de formació de l'OAC.
El director general de l'ACCO, Marc Realp, va participar en una visita institucional a la Delegació del Govern a Brussel·les.
La visita, que es va fer dilluns dia 3 de desembre, va tenir lloc al centre Maurits Coppieters de la capital belga.
Hi van prendre part Carles Puigdemont i els consellers a l'exili Meritxell Serret, Toni Comín, Clara Ponsatí i Lluís Puig.
El director general de l'Autoritat Catalana de la Competència, Marc Realp, ha participat a la quarta trobada Digital Clearing House, que ha tingut lloc el 10 de desembre de 2018 a Brussel·les.
Es tracta d'una interessant iniciativa que permet a les agències de protecció de dades i a les autoritats de competència treballar plegades en els nous reptes digitals.
L'Autoritat Catalana de la Competència és un dels membres d'aquesta iniciativa des de la seva fundació.
El Big Data i la mineria de dades posen pressió sobre el dret a la privadesa i la protecció de dades, però també a altres drets fonamentals, inclosos la llibertat d'expressió i la no discriminació.
Això és degut al fet que, amb la gran quantitat d'informació que es processa per a la mineria de dades i l'agregació i anàlisi d'enormes volums d'informació diversa o grans dades, els riscos individuals es perden i es defineixen només per dades i algoritmes.
El Big Data, juntament amb l'aprenentatge automàtic i la intel·ligència artificial, són, per tant, una preocupació estratègica a llarg termini, no només per a la protecció de dades i els reguladors de privacitat com l' European Data Protection Supervision (EDPS), sinó per a altres organismes d'aplicació en matèria de competència i protecció del consumidor.
A la llum d'això, l'EDPS va proposar l'establiment d'un Centre de Compensació Digital per reunir organismes de la competència, el consumidor i la protecció de dades disposats a compartir informació i discutir sobre la millor manera de fer complir les normes en interès de l'individu.
El director general de l'Autoritat Catalana de la Competència (ACCO), Marc Realp, ha assistit aquest dijous, dia 17 de gener, a la conferència que ha tingut lloc a Brussel·les sota el títol: "Shaping competition policy in the era of digitisation".
La conferència ha comptat amb ponents com: Karen Yeung (de la Birmingham Law School), Jean Tirole (de la Toulouse School of Economics), Theodore Nierenberg (de la Yale University School of Management) o Mariana Mazzucato (de la University College London), entre molts d'altres.
Arseni Gibert, president de l'ACCO, el segon per la dreta
Arseni Gibert, president de l'Autoritat Catalana de la Competència ha participat en la sessió de formació anomenada Diàlegs urbanístics: la regulació detallada dels usos del sòl, organitzada pel Col·legi d'Economistes de Catalunya el passat 25 de febrer de 2015.
Durant aquest acte Arseni Gibert ha presentat l'estudi elaborat per l'ACCO "Recomanacions sobre la regulació detallada dels usos del sòl des de l'òptica de la competència".
Ramon Tremosa, a l'esquerra i Oriol Amat, a la dreta
L'Autoritat Catalana de la Competència (ACCO) ha organitzat una jornada sobre Motors de cerca i competència: el cas Google.
La ponència va comptar amb la participació d'Oriol Amat, que va fer la presentació, i la intervenció de l'eurodiputat Ramon Tremosa.
Arseni Gibert, President de l'ACCO, el segon per l'esquerra
El passat 17 de març de 2015 Arseni Gibert, president de l'Autoritat Catalana de la Compatència (ACCO), ha participat en la jornada Mercado y Competencia desde una perspectiva económica, celebrada a la Universitat de Deusto (Bilbao).
El president de l'ACCO ha estat convidat per la Lehiaren Euskal Agintaritza (Autoridad Vasca de la Competencia).